 Agaasime Muadinka ayaa soo bandhigay ujeeddada laga leeyahay hirgelinta barnaamijkan waxaanu yidhi Laba ujeedo ayaa laga leeyahay oo ah in qofku uu helo muddo carbis shaqada ah oo uu qaadanayo iyo wadankii oo uu u shaqaynayo isla markaana qaadanaya tababar jidheed iyo bislaansho dhinaca garaadka iyo dadnimada ah, waxaana lagu barayaa taariikhda wadanka, juquraafiga wadanka, nidaamyada dawlada iyo carbis kale, mudadaas sadexda bilood ahna marka ay dhamaystaan waxa loo qaybinayaa hayaddaha kala duwan ee dawladda, waxaanay ka soo shaqaynayaan muddo sagaal bilood ah, sannadkaas ka dibna waxay noqon doonaan shaqaale rasmi ah oo toos u gala shaqaalaha dawladda iyo Ciidammada. 